350.27 ĦTI ĠIET DWAR STANDARDS U PRATTIKA DWAR IL-PREZZ TA’ TELEFONATI U SMS’S FIL-MEZZI TAX-XANDIR IN-NOTIFIKAZZJONI TAL-GVERN 484 ta’ l-2008. IN-NOTIFIKAZZJONI TAL-GVERN 484 ta’ l-2008. Titolu. It-titolu ta’ dawn l-ħtiġiet huwa Ħtiġiet dwar Standards u Prattika dwar il-Prezz ta’ Telefonati u SMS’s fil-Mezzi tax-Xandir. 1. Introduzzjoni 1.1 Dawn il-Ħtiġiet dwar Standards u Prattika dwar il-Prezz ta’ Telefonati u SMS’s fil-Mezzi tax-Xandir saru bis-saħħa ta’ l-artikolu 20(3) ta’ l-Att dwar ix-Xandir, Kapitolu 350 tal-Liġijiet ta’ Malta. 2. Il-Prezz tat-Telefonata u ta’ SMS għandu jixxandar 2.1 Meta l-prezz tat-telefonata jew ta’ l-SMS ikun ogħla mit-tariffa normali pubblikata, ix-xandar għandu jinforma lit-telespettatur u li s-semmiegħ, skond il-każ, kemm huwa l-prezz ta’ dik it-telefonata jew SMS. 2.2 Jekk xi parti mill-ħlas tat-telefonata jew ta’ l-SMS, skond il-każ, ser tingħata għal xi kawża li minnha mhux ser isir qligħ, din il-parti trid tkun ukoll speċifikata. 2.3 Fil-każ ta’ programm televiżiv, l-informazzjoni msemmija fil-paragrafi 2.1 and 2.2 għandha tingħata permezz ta’ caption li għandha tikkonforma mal-Ħtiġiet dwar Standards u Prattika dwar Sottotitli u Titli Oħrajn fil-Programmi Televiżivi. 2.4 Dawn il-ħtiġiet japplikaw għal kull programm imxandar fuq ir-radju u t-televiżjoni. 3. Rispett għall-privatezza tal-persuna l iċċempelwaqt telefonati. 3.1 Il-preżentaturi tar-radju u tat-televiżjoni għandhom joqogħdu attenti meta jitkellmu ma’ persuni fuq it-telefon waqt programmi tar-radju u tat-televiżjoni sabiex jiżguraw il li ma jkun hemm l-ebda invażjoni eċċessiva tal-privatezza tal-persunal iċċempel. 3.2 B’mod partikolari, il-preżentaturi tar-radju u tat-televiżjoni għandhom jevitaw isaqsu mistoqsijiet li għalkemm mad-daqqa t’għajn jidhru innokwi xorta jikkostitwixxu ksur tal-privatezza ta’ xi ħadd bħal meta jistaqsu lill-persuna l iċċempel jekk tkunx qed tgħix waħedha jew ma’ persuna oħra.